da en da nl ca da da da es da da da da da da da da da da da da da da da da da da en en da da da da da da da da de da da da da da da da da da da da da da nl da en da da es nl da
Fiber fortsætter fremgang | Styrelsen for Dataforsyning og Infrastruktur
7.9.2022 10:41:45 CEST | Styrelsen for Dataforsyning og Infrastruktur
I første halvår 2021 blev fibernettet den mest populære fastnetbredbåndsforbindelse. Den fremgang fortsætter i andet halvår 2021, viser de nyeste tal fra ’Telestatistikken - andet halvår 2021’, som udarbejdes af Styrelsen for Dataforsyning og Infrastruktur (SDFI).
Den seneste årrække er der sket et skifte i, hvordan danskerne tilgår internettet. Danskernes anvendelse af fibernettet har været i fremgang, hvilket betød, at fiberforbindelsen i første halvår 2021 blev danskernes foretrukne bredbåndsforbindelse via fastnettet. Tendensen fortsatte i andet halvår 2021 viser SDFI’s nye telestatistik.
Fra første halvår til andet halvår 2021 er antallet af bredbåndsabonnementer via fiber steget med ca. 54.000 solgte abonnementer. Det svarer til, at fiber nu udgør ca. 38 pct. af det samlede antal af solgte bredbåndsabonnementer i andet halvår 2021. Den modsatte udvikling ses for de kobberbaserede bredbåndsabonnementer (xDSL), hvor markedsandelen har været faldende i en årrække. I andet halvår 2021 udgør xDSL-abonnementer ca. 20 pct. af det samlede antal solgte abonnementer.
Figur 1: Udvikling i bredbåndsabonnementer fordelt på de tre dominerende teknologier. Andre teknologier på markedet er faste trådløse abonnementer, LAN-abonnementer, satellit-abonnementer mv. I andet halvår 2021 var der i alt ca. 2,6 mio. fastnet-bredbåndsabonnementer.
En lignende udvikling ses i andelen af fastnet-bredbåndsabonnementer med en downloadhastighed på mindst 1 Gbit/s. På blot halvandet år, fra første halvår 2020 til andet halvår 2021, er antallet af solgte abonnementer med en downloadhastighed på mindst 1 Gbit/s næsten tredoblet, fra ca. 5 pct. I 2020 til ca. 15 pct. Ved udgangen af 2021.
Figur 2: Fastnet-bredbåndsabonnementer fordelt på downloadhastigheder.
Fortsat forskel på udbud og efterspørgsel
Selvom der ses en betydelig fremgang i danskernes efterspørgsel efter hurtigt bredbånd, er der fortsat forskel på abonnementerne, som danskerne køber, og de muligheder som danskerne har for at få adgang til hurtigt bredbånd. SDFI’s bredbåndskortlægning 2022 viste, at 96 pct. af de danske boliger og virksomheder har adgang til en bredbåndsforbindelse med mindst 100 Mbit/s download og 30 Mbit/s upload. Dog er det kun ca. 67 pct. af de solgte abonnementer, som har mindst 100 Mbit/s i download. Der er altså en væsentlig forskel på bredbåndsdækningen og solgte abonnementer med hurtige hastigheder.
En lignende forskel mellem udbud og efterspørgsel ses for bredbåndsabonnementer med mindst 1 Gbit/s download. Her har 91 pct. af danske bolig- og virksomhedsadresser adgang hertil, men kun 15 pct. havde abonnementer med denne downloadhastighed i andet halvår 2021.
Dyk ned i Telestatistikken
Styrelsen for Dataforsyning og Infrastrukturs telestatistik indeholder mange interessante informationer om danskernes forbrug af teleydelser. Hvilke abonnementer køber danskerne? Hvor meget data bruger de på mobilen? Bliver der fortsat sendt MMS’er?
Find svarene på de spørgsmål – og mange andre – i Telestatistikken for 2. halvår 2021, som kan findes på Styrelsen for Dataforsyning og Infrastrukturs hjemmeside Tal på teleområdet (sdfi.dk).
René ThunøPresse- og kommunikationskonsulent
Tlf:+45 22 36 49 62retje@sdfi.dk
Information om Styrelsen for Dataforsyning og Infrastruktur
Styrelsen for Dataforsyning og Infrastruktur
+45 72 54 55 00https://sdfi.dk/
Vi forsyner den offentlige og private sektor med data af høj kvalitet, som giver mulighed for at træffe vigtige samfundsbeslutninger på det bedst mulige grundlag. Vi er en arbejdsplads, som fagligt spænder bredt og er en del af Klima-, Energi- og Forsyningsministeriet
Følg pressemeddelelser fra Styrelsen for Dataforsyning og Infrastruktur
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Styrelsen for Dataforsyning og Infrastruktur
Danmark er fortsat digital duks i Europa8.8.2022 10:07:43 CEST | Pressemeddelelse
Udrulningen og anvendelsen af digital infrastruktur er i top i Danmark. Det fremgår af rapporten “Digital Economy and Society Index 2022” (DESI), som Europa-kommissionen netop har udgivet.
Udrulningen af hurtigt bredbånd buldrer afsted19.7.2022 08:58:19 CEST | Pressemeddelelse
Telebranchens investeringer i udrulning og opgradering af digital infrastruktur fortsætter med at stige og har i 2021 nået et nyt rekordhøjt niveau. Investeringerne afspejler sig i den nye bredbåndskortlægning 2022, som viser, at der fortsat er fuld fart på bredbåndsudrulningen
Nyt sekretariat skal styrke anvendelsen af nye teknologier29.6.2022 12:01:37 CEST | Pressemeddelelse
I dag lancerer Styrelsen for Dataforsyning og Infrastruktur (SDFI) det nye Sekretariat for Anvendelse af Nye Teknologier, som skal understøtte udvik-lingen af nye teknologier i Danmark. Det sker i forbindelse med et 5G-event i Industriens Hus.
Nye regler: Du kan fortsat bruge mobilen i et andet EU-land som derhjemme20.6.2022 10:52:04 CEST | Pressemeddelelse
Den 1. juli 2022 træder nye roaming-regler i kraft. Man kan fortsat anvende sin mobiltelefon på rejser i andre EU-lande som derhjemme (”Roam-Like-at-Home”).
Fiber er nu den mest populære fastnet-bredbåndsteknologi16.6.2022 12:21:05 CEST | Pressemeddelelse
I første halvår af 2021 blev fibernettet for første gang den mest populære infrastruktur til danskernes fastnet-bredbåndsforbindelse. Det viser Styrelsen for Dataforsyning og Infrastrukturs ’Telestatistik – første halvår 2021’ - baseret på tal fra teleselskaberne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022